Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
5 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -18.32 จุด (-1.41%) ปิดภาคเช้าที่ 1,283.34 จุด ด้วยมูลค่าการซื้อขาย 28,622.82 ล้านบาท
Most Positive Impact: GULF (+0.25 จุด), KBANK (+0.17 จุด), MAKRO (+0.11 จุด)
Most Negative Impact: AOT (-1.66 จุด), PTT (-1.33 จุด), CPALL (-0.84 จุด)
ภาพรวมตลาดปรับตัวลดลงตามถ้อยแถลงของปธน.ทรัมป์ ถึงสงครามการค้าครั้งใหม่ที่อาจเกิดขึ้น หากจีนไม่สามารถทำตามข้อตกลงนำเข้าสินค้าจากสหรัฐวงเงิน 2 แสนล้านเหรียญได้ แนวโน้มตลาดบ่าย
มุมมองต่อตลาดบ่ายนี้คาด SET index จะแกว่งบริเวณ 1,275-1,300 จุด เพื่อทดสอบแนวต้านสำคัญ หากพิจารณา SET index ณ.ระดับปัจจุบันจะคิดเป็น PER สูงกว่า 17-18x ถือว่าแพงที่สุดนับตั้งแต่ปี 2005 (สูงกว่าตอนเกิด COVID-19 เมื่อต้นปี) คิดเป็น +2SD ซึ่งถือว่าสูงที่สุดในภูมิภาค ฉะนั้นประเมิน SET index ที่ระดับปัจจุบันได้สะท้อนปัจจัยบวกจากจำนวนผู้ติดเชื้อที่ชะลอตัวลงไปแล้ว และมองเป็นโอกาสในการทยอยขายทำกำไร
กลยุทธ์การลงทุนต่อจากนี้ เรายังแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่ และระวังในประเด็นของ “Sell-in-May”ของตลาดหุ้นในเดือน พ.ค.
ประเด็นเศรษฐกิจสำคัญ วันอังคาร ติดตามตัวเลข CPI เดือน เม.ย. ของไทย คาด -1.2% ตัวเลข ISM Non-manufacturing PMI สหรัฐฯ เดือน เม.ย. คาด -16% MoM เหลือ 44 จุด วันพุธ ติดตามตัวเลข Service PMI เยอรมัน เดือน เม.ย. คาด -50% MoM เหลือ 15.7 จุด ตัวเลขยอดค้าปลีกยูโรโซน เดือน เม.ย. คาด -10.5% MoM ตัวเลข ADP Employment change คาด -20 ล้านตำแหน่ง รวมถึงตัวเลขสำรองน้ำมันดิบสหรัฐฯ คาด +18% MoM เป็น 10.6 ล้านบาร์เรล วันพฤหัสฯ ติดตาม ตัวเลข Caixin Service PMI ของจีนเดือน เม.ย. คาด +18% MoM เป็น 50.6 จุด ตัวเลขผลผลิตภาคอุตสาหกรรมของเยอรมัน เดือน เม.ย. คาด -7% MoM ตัวเลข Initial Jobless Claim สหรัฐฯ สัปดาห์ที่ผ่านมาคาด 3 ล้านคน เทียบสัปดาห์ก่อนหน้าที่ 3.8 ล้านคน วันศุกร์ ติดตามตัวเลขส่งออก และนำเข้าของจีน เดือน เม.ย. คาด -12.1% YoY และ -12.4% YoY ตามลำดับ ตัวเลขการจ้างงานนอกภาคเกษตรของสหรัฐฯ เดือน เม.ย. คาด -21 ล้านตำแหน่ง และตัวเลขอัตราการว่างงานเดือน เม.ย. คาดพุ่งขึ้นเป็น 16%
หุ้นแนะนำ ADVANC BTS